Source: http://katoikoiiliou.blogspot.com/2012/
Timestamp: 2018-01-22 04:07:47+00:00

Document:
ΚΑΤΟΙΚΟΙ ΙΛΙΟΥ: 2012
ΙΛΙΟΝ ΓΕΦΥΡΑ ΦΛΕΒΑΣ ΕΣΧΑΤΙΑΣ
καζαμίας : ERGO ΕΡΓΩ το Εργολαβικόν
2013 Το άτυπο χαρτονόμισμα καθιερώνεται κι επίσημα ,
συμπαραγωγή ΕΣΠΑ ΔΗΜΟΙ ΠΕΡΙΦΕΡΕΙΕΣ
Οι Εργολάβοι αγαπούν τις Γέφυρες ιδιαίτερα αυτές που αλλάζουν τσέπες
Πληρωτέες επί τη εμφανίσει
Αποκοιμίζουμε το Πόπολο αναλαμβάνει το Μπόμπολο
Ναι για την πτώση του γεφυριού στο ‘’ρέμα’’ της Εσχατιάς έφταιγε η βροχή και ο Χατζηπετρής !!!
Όλοι οι άλλοι είχαν πάρει τα μέτρα τους στα ‘’μέτρα τους’’
Η ΕΝΟΧΛΗΣΗ ΕΙΝΑΙ ΜΟΝΙΜΗ ΤΑ ΕΡΓΑ ΠΡΟΣΩΡΙΝΑ
Σύντομα Δωρεάν βλακομέτρηση σε όλες τις Πλατείες
βλέπε και http://katoikoiiliou.blogspot.gr/2012/09/1-fotopolycrhomus-iliotis-glafx.html
Αναρτήθηκε από sui generis στις 6:11 π.μ.
Αναρτήθηκε από sui generis στις 4:22 π.μ.
Ίλιον, πλατεία Ρίμινι : H πινακίδα , τεστ , βρείτε τις ομοιότητες και τις διαφορές
Στην «ανάπλαση» της πλατείας Ρίμινι κάποιοι εκ των υστέρων
τοποθέτησαν την πινακίδα προϋπολογισμού του έργου .
Οι μικρές φωτογραφίες κάτω από την μεγάλη δείχνουν
δεξιά το πριν – αριστερά το τώρα
Παρατηρούμε πως αντικαταστάθηκε η παληά ξεχασμένη και φθαρμένη πινακίδα που υπήρχε προηγουμένως και στη θέση της τοποθετήθηκε η ολοκαίνουργια (με γειά) γυαλιστερή πινακίδα της μεγάλης φωτογραφίας 1.545.251,98€ !
σε τούτα δώ τα μάρμαρα κακιά σκουριά δεν πιάνει γιατί κόστισαν ακριβά 1.545.251,98€
τα μπάζα στο κέντρο της πλατείας τα βάφτισαν βραχόκηπο!
δείτε και παλαιότερη ανάρτηση στο blog μας http://katoikoiiliou.blogspot.gr/2012/11/blog-post.html
Ίλιον, δημοτικά : Δημοτικό Συμβούλιο 13 Δεκ 2012
Α) 24ο δημοτικό σχολείο Ιλίου
μετά από τις ερωτήσεις των δημ.συμβούλων της αντιπολίτευσης , της κ.Β.Βλάχου (λαϊκή συσπείρωση) και του κ.Γ.Χρόνη (αριστερό σχήμα) που αφορούσαν στην ολιγωρία αν όχι αδιαφορία της δημοτικής αρχής στην συντήρηση του καυστήρα, των τουαλετών και της ηλεκτρολογικής εγκατάστασης της παραπάνω σχολικής μονάδας ο κ.Ζενέτος φάνηκε για μια ακόμη φόρα μέσα στο τελευταίο χρονικό διάστημα να ενοχλείται, (μα καλά θα απασχολείτε το δημ.συμβούλιο με τέτοια μικρά θέματα) αφού τσαλακώνεται η δημόσια εικόνα του που με τόσο κόπο προσπαθεί να κατασκευάσει στα διαφημιστικά έντυπα πληροφόρησης, τόσο της Δυτ.Αττικής όσο και στη δημόσια τηλεόραση και σε διάφορες ημερίδες.
Β) κεραίες κινητής τηλεφωνίας
30.000€ θέλει να διαθέσει η δημοτική αρχή για να αγοράσει μετρητή ακτινοβολίας καλύτερο ακόμη κι απ αυτόν της επιτροπής ατομικής ενέργειας!
Για την ουσία του ζητήματος της ακτινοβολίας και της επικινδυνότητας στη δημόσια υγεία που απορρέει απο τις εγκαταστάσεις λειτουργίας των σταθμών βάσης κεραιών κινητής τηλεφωνίας ούτε κουβέντα ο κ.Ζενέτος, τους κινδύνους που και οι πλέον δύσπιστοι έχουν αρχίσει να αποδέχονται μετά και την δημοσίευση των αποτελεσμάτων ανεξάρτητων ιατρικών και επιστημονικών ερευνών (bioinitiative report, Παγκόσμια Οργάνωση Υγείας και Ε.Ε.)
Αντ΄ αυτού όμως ο κ.Ζενέτος χάνοντας την ψυχραιμία του είπε σαν άλλος φαρισαίος πως «θα κάνει το χατίρι της συντροφιάς των κατοίκων που διαμαρτύρονται αν και θέλει να υπερασπιστεί τα λεφτά του κοσμάκη και πως θα διαθέσει 30.000 για το μετρητή» (πολύ ακριβός είστε στα πίτουρα κ.Ζενέτο)
Ο “κοσμάκης” (που τόσο υποτίμησε ο κυρ-Ζενέτος και η παράταξή του) είδε για τα καλά και κατάλαβε τα ψέμματά τους ,τι και ποιους υπερασπίζονταν τόσο στον σταθμό βάσης κεραιών κινητής τηλεφωνίας της vodafone που βρίσκονταν στα studios καραμάνου και ακτινοβολούσαν τους μαθητές και τους κατοίκους για τουλάχιστον 5 χρόνια εν γνώση της δημοτικής αρχής, όσο και στον Αγ.Φανούριο στις κεραίες κινητής τηλεφωνίας στην οδό Γαργαλιάνων .
Αλήθεια κ.Ζενέτο πιστεύετε πως υπερασπιστήκατε τα λεφτά του “κοσμάκη” έτσι όπως θα άρμοζε, στην πλατεία Ρίμινι ,στο πάρκο Τρίτση και στο νέο "μεγάλο έργο" της κάλυψης του "ρέματος Φλέβας"; ή μήπως κατ’ εσάς κ.Ζενέτο αυτά είναι έργα της περιφέρειας και του Εσπα και δεν πρέπει να σας και μας αφορούν; ή μήπως συμβαίνουν σε άλλη πόλη ή σε άλλη χώρα;
Yπερασπιστήκατε μήπως την υγεία του κοσμάκη όταν αυτό, και μόνο αυτό σας ζητήθηκε, ή τον λοιδορήσατε εσείς αλλά και όλοι οι σύμβουλοι και παρατρεχάμενοι της παράταξής σας κ.Ζενέτο (όλοι μαζί ομόφωνα, έτσι ομόφωνα και αγελαία όπως παίρνονται “δημοκρατικά” όλες οι αποφάσεις); Όχι μόνο δεν υπερασπιστήκατε τον «κοσμάκη» αλλά με την πολιτικάντικη καθεστωτική συμπεριφορά που σας διακρίνει προσπαθήσατε και να τον φιμώσετε χωρίς να πείτε κουβέντα για τον κίνδυνο της η/μ ακτινοβολίας παρά μόνον αρθρώσατε άστοχα λογάκια , περί προστίμων συνοδευόμενα από τις γνωστές απόψεις και θέσεις σας περί νομιμότητας ή μη στην αδειοδότηση των κεραιών, νομιμοποιώντας έτσι ουσιαστικά την απειλή της υγείας μαθητών και πολιτών από τις αδειοδοτημένες κεραίες.
Εντάξει καταλάβαμε,
άξιος υπερασπιστής του συστήματος ο Τοπάρχης Ζενέτος μόνο το χρήμα και οι αριθμοί φαίνεται να τον ενδιαφέρουν˙ ας θυμηθεί όμως ,αφού γνωρίζουμε πως αρέσκεται σε επετείους και τελετές, και αν έχει χρόνο μέρες που είναι ας διαβάσει τη χριστουγεννιάτικη ιστορία του Ντίκενς ,επέτειος 200 χρόνων απο τη γέννησή του .
Γ) η κ. Μ. Γραμμένου (σύγχρονο Ίλιον) ,
αποτελεί θετική έκπληξη η παρουσία της στο δημ.συμβούλιο αφού στο παρελθόν πρότασή της για τις κεραίες κινητής τηλεφωνίας έφερε σε δύσκολη θέση κάποιους δημ.συμβούλους , αλλά και τελευταία που με ερωτήσεις και τοποθετήσεις της δείχνει να έχει ελεύθερη φωνή και να διαφοροποιείται από το κομματικό μαντρί της Ν.Δ.
Ίλιον, κομματικά : Σύριζα Ιλίου
Μάθαμε πως ο πρώην σύμβουλος και στυλοβάτης της δημοτικής παράταξης Πασόκ - Ζενέτου μα προσφάτως ανεξαρτητοποιηθείς, κ. Χ. Μπατσής ασκεί σημαντική επιρροή στο Σύριζα Ιλίου όπου και είναι μέλος, ακούσαμε όμως ότι κατά την ημέρα των εσωκομματικών τοπικών εκλογών ,τελευταία στιγμή εμφανίζονταν κι εγγράφονταν μέλη στο Σύριζα Ιλίου αρκετοί φίλοι του μόνο και μόνο για να τον ενδυναμώσουν. Ακόμη μάθαμε για στέλεχος της τοπικής οργάνωσης Σύριζα που ‘’φιλοξενεί’’ σε ιδιοκτησία του κεραίες κινητής τηλεφωνίας. Αλήθεια τι έχουν να πουν τα μέλη του Σύριζα Ιλίου, που έχουμε δει να συμμετέχουν σε κινητοποιήσεις εναντία στις κεραίες κινητής τηλεφωνίας , για τον ‘’σύντροφό’’ τους ; Τέλος ακούσαμε για υπόγειους παραγοντισμούς, φαρμακοποιούς , γιατρούς, εσωκομματικές ίντριγκες και άλλες δημοκρατικές διαδικασίες που θυμίζουν έντονα πασοκοποίηση, και αποσκοπούν στη νομή της εξουσίας και τη διεκδίκηση του κομματικού χρίσματος στο δήμο Ιλίου .
Ίλιον : απορίες
Το ψηλότερο δέντρο της Ευρώπης με τη χαμηλότερη ευφυΐα θα ξαναστολιστεί άραγε ;
Ο χοντρουλός άγιος της Coca Cola , ο Μαίρη Κρίσνας Ηο Ηο Ηο
μπορεί και να ξανάρθει μουσικά στα εμπορικά πεζοδρόμια της πόλης
Ο Χριστός όμως…
Αναρτήθηκε από sui generis στις 3:04 π.μ.
Καλάβρυτα ημέρα μνήμης
σαν σήμερα 13 Δεκεμβρίου 1943 εισπράχτηκε η πρώτη δόση από το 3ο ράιχ
Ο Νίκος Φερλελής, ένας από τους επιζήσαντες αφηγείται: “Εκεί που καθόμασταν στη λάκκα [το μέρος που είχαν συγκεντρώσει τους άντρες] όλοι οι άντρες, μας έκαναν νόημα να σηκωθούμε. Και μόλις έπεσαν οι φωτοβολίδες, άρχισαν να μας “θερίζουν” με τα μυδράλια. Όταν πέσαμε όλοι, πλησίασαν οι Γερμανοί με τα πόδια να βουλιάζουν στο αίμα και σ’ έναν-έναν έδιναν τη χαριστική βολή. Εγώ είχα μείνει ζωντανός. Δυο αδέρφια ακόμα και κάποιοι άλλοι δίπλα μου. Μια - μιάμιση ώρα είχε κρατήσει η εκτέλεση κι άλλες δυο και περισσότερο η χαριστική βολή. Είχα ένα γείτονα που ζούσε ακόμα και μου λέει: έρχεται η σειρά μας. Εμένα είχε πιαστεί, η αναπνοή και δεν μπορούσα να μιλήσω. Φτάνουν σε μας, δίνουν δύο πιστολιές στο γείτονά μου, στο κεφάλι – τον αποτέλειωσαν. Πετάχτηκαν τα αίματά του απάνω μου. Εμένα, όπως είχα το χέρι στο κεφάλι, μου δίνουν μια πιστολιά, η σφαίρα τρύπησε το χέρι μου και με λάβωσε στο μέτωπο. Λέω – πάλι τη γλύτωσα. Δεν πέθανα. Μετά από καμιά δεκαριά λεπτά, έρχεται άλλος, με γραπώνει απ’ το γιακά, μου γυρίζει το πρόσωπο και μου δίνει άλλη μια πιστολιά. Να εδώ, στην κoρφή. Έμεινα για λίγο αναίσθητος. Είχα μουδιάσει ολόκληρος. Τέλος φύγανε. Ανασηκώθηκα τότε ανάμεσα στους σκοτωμένους, κοιτάω και βλέπω από κείνο το δρομάκι εκεί ερχόταν η μάνα μου. Μου λέει – πού είναι οι άλλοι; Είχα άλλα δυο αδέρφια, το Βασίλη και τον Κίμωνα. Bρήκαμε τον έναν, ύστερα και τον άλλον σκοτωμένους. Έφυγα από κει, και θυμάμαι πάταγα μες στο αίμα και το πόδι μου βούλιαζε ως το γόνα. Το αίμα κύλαγε ποτάμι, είχε φτάσει ως κάτω στο δρόμο … »
το έγκλημα κατά άμαχων είναι μέσα στο dna των Ούννων …
και οι ντόπιοι συνεργάτες τους ίδιοι τότε και τώρα δεν αλλάζουν με τα χρόνια.
Κάποιος είπε πως όταν η Ιστορία επαναλαμβάνεται κάνοντας κύκλο πρόκειται για φάρσα , όταν όμως επαναλαμβάνεται σπειροειδώς …
οι Γερμανοί είναι φίλοι μας θέλουνε το καλό μας (να μας το πάρουν)
και μοιράζουν δόσεις
το 4ο Ευρωράιχ είναι εδώ
Αναρτήθηκε από sui generis στις 5:27 π.μ.
ΑΝΟΙΧΤΑ ΤΗΝ ΚΥΡΙΑΚΗ ΚΛΕΙΣΤΑ ΟΛΕΣ ΤΙΣ ΥΠΟΛΟΙΠΕΣ
Η fast track αλητοσυμμορία – κομμαντατούρα ανακάλυψε τη μαύρη οπή στο νεοταξικό της εγκέφαλο.
Τα σκουπίδια της εσωτερικής κομμαντατούρας αποφάσισαν και διέταξαν «απελευθέρωση της λειτουργίας των μικρών καταστημάτων (έως 250 τμ) όλες τις Κυριακές του έτους, τα λοιπά καταστήματα, ανεξαρτήτως τετραγωνικών θα μπορούν να λειτουργούν επτά Κυριακές τον χρόνο» μα και όλες τις μέρες του χρόνου ανοικτά να είναι τα μαγαζιά ο τζίρος τους δεν θα ανέβει, αντιθέτως θα ανεβούν τα έξοδά τους, μιας και το πρόβλημα της αγοράς δεν είναι το ωράριο λειτουργίας των καταστημάτων αλλά το ότι ο κόσμος δεν έχει φράγκο στην τσέπη.
Αντίθετη με τις ρυθμίσεις που ανακοίνωσε το υπουργείο Ανάπτυξης για τη λειτουργία των καταστημάτων έως 250 τμ όλες τις Κυριακές, δηλώνει η Εθνική Συνομοσπονδία Εμπόρων (ΕΣΕΕ), ενώ με ειρωνικό τρόπο σχολίασε τις ίδιες αποφάσεις η Γενική Συνομοσπονδία Επαγγελματιών Βιοτεχνών Εμπόρων (ΓΣΕΒΕΕ ) αναφέροντας ότι «οι άνεργοι θα έχουν περισσότερο χρόνο για shopping therapy».
Εργαζόμενοι και εργοδότες, συμφωνούν.
Διαφωνεί η συμμοριτοκυβέρνηση και οι … μεγάλες επιχειρήσεις
Το άνοιγμα των καταστημάτων τις Κυριακές -και μάλιστα σε περίοδο βαθειάς ύφεσης-δεν θα αυξήσει τον τζίρο των εμπορικών επιχειρήσεων, απλά θα τον αναδιανείμει, προς όφελος εκείνων, που έχουν και τον τρόπο και την ρευστότητα για να αναλάβουν το αυξημένο κόστος λειτουργίας την Κυριακή. Θα προσπαθήσει ο μικρομεσαίος επιχειρηματίας, ο μικροεργοδότης και ο αυτοαπασχολούμενος με τεράστιο οικονομικό, προσωπικό και οικογενειακό κόστος να ακολουθήσει αλλά είναι φύσει και θέσει αδύνατο να τα καταφέρει. Ως τελικό αποτέλεσμα, θα είναι ανοιχτά τα «Malls» και τα εκπτωτικά χωριά (που ως γνωστόν νοικιάζουν χώρους κάτω των 250 τ.μ.) αλλά κλειστά τα μικρά εμπορικά -και για πάντα!
Η πάγια θέση της Εθνικής Συνομοσπονδίας Ελληνικού Εμπορίου είναι καθαρή και σαφής. Το πλαίσιο λειτουργίας της αγοράς δεν αλλάζει με ανακοινώσεις - γονατογραφήματα, που εξυπηρετούν μόνο τους λίγους. Οι μέρες και οι ώρες λειτουργίας των καταστημάτων καλύπτουν απόλυτα τις ανάγκες εργοδοτών και εργαζομένων, που συνιστούν το σύνολο των καταναλωτών με την προσθήκη βεβαίως των 1,5 εκ. ανέργων. Το παράδοξο είναι ότι ενώ συμφωνεί μαζί μας και το Συμβούλιο της Επικρατείας, που δεν επέτρεψε πέρυσι το άνοιγμα των καταστημάτων τις Κυριακές, κάποιοι εκμεταλλεύονται τις έκτακτες συνθήκες και με κάθε ευκαιρία επιμένουν σε μια περίεργη υπόθεση.
Οι κύριοι Χατζηδάκης και Σκορδάς κοροϊδεύουν την κοινωνία.
Το δήθεν ανταγωνιστικό πλεονέκτημα για λειτουργία των μικρών (έως 250 τ.μ.) καταστημάτων όλες τις Κυριακές του χρόνου, είναι ένα ανόητο εφεύρημα. Οι κύριοι Χατζηδάκηςκαι Σκορδάς γνωρίζουν πολύ καλά ότι, τέτοιου είδους εξαιρέσεις όχι μόνο θα κριθούν από τα αρμόδια δικαστήρια αντισυνταγματικές, αλλά και θα ανατραπούν από τις αποφάσεις της Επιτροπής Ανταγωνισμού.Κατά συνέπεια, το τελικό αποτέλεσμα θα είναι να επιτραπεί η λειτουργία όλων των καταστημάτων όλες τις Κυριακές, ανεξαρτήτως μεγέθους. Έτσι, θα έχει γίνει η δουλειά που τους ανέθεσαν η Τρόικα και τα μεγάλα εμπορικά συμφέροντα. Έτσι, θα εκτελεστούν εργαζόμενοι και χιλιάδες μικρομεσαίοι έμποροι. Θα κλείσουν μαζικά οι μικρές αλλά και μεγαλύτερες ελληνικές επιχειρήσεις και οι εργαζόμενοί τους θα προστεθούν στο 1,5 εκατ. ανέργων.
Καταργούν ουσιαστικά την Κυριακή Αργία με το να επιτρέπουν να είναι ανοιχτά τα καταστήματα τις Κυριακές. Στην ουσία τα μόνα καταστήματα που θα είναι ανοιχτά θα είναι τα πολυκαταστήματα των πολυεθνικών που με την απειλή της απόλυσης θα αναγκάζουν τους υπαλλήλους τους να εργάζονται.
ΤΑ ΠΑΝΤΑ ΣΤΟ ΚΕΡΔΟΣ ΤΩΝ ΠΟΛΥΕΘΝΙΚΩΝ ΚΑΙ ΤΟΥ ΚΕΦΑΛΑΙΟΥ
Στο χέρι μας είναι να καταργήσουμε την εργάσιμη Κυριακή με το να μην πηγαίνει ούτε ένας για να αγοράσει κάτι. Στο στόχαστρο και η οικογένεια, η απαξίωση της οποίας συνεχίζεται με ακόμη ένα εφεύρημα
Αλήθεια η εκκλησία τι θέση παίρνει;
Η συγκυβέρνηση επιχειρεί, επιστρατεύοντας δόλια μέσα, να επιδεινώσει τις εργασιακές σχέσεις των εμποροϋπαλλήλων, με την επιβολή της λειτουργίας των καταστημάτων όλες τις Κυριακές του χρόνου και να επιταχύνει την καταστροφή και το κλείσιμο των μικρών εμπορικών καταστημάτων. Αποτελεί ξεδιάντροπο εμπαιγμό ο ισχυρισμός της ότι η απελευθέρωση της λειτουργίας των καταστημάτων θα είναι προς όφελος των μικρών καταστηματαρχών. Τα μικρά καταστήματα τα κλείνει η κυριαρχία των μονοπωλίων στο εμπόριο και τη διανομή, η φτώχεια των εργαζομένων που εξαπλώνεται, η βαριά φορολογία και τα χαράτσια. Οι μεγάλοι ωφελημένοι από την κατάργηση της Κυριακής αργίας θα είναι τα πολυκαταστήματα. Η απελευθέρωση του ωραρίου πρέπει να ανησυχήσει όλους τους εργαζόμενους, καθώς η εφαρμογή της στον κλάδο του εμπορίου σηματοδοτεί προοπτικά την επέκτασή της και σε άλλους.
Ο εκβιασμός και η υποτέλεια προχωρούν για να είναι έτοιμο το χαλί για τις σχεδιαζόμενες ειδικές οικονομικές ζώνες , εντείνεται με ταχείς ρυθμούς η καθεστωτική εργολαβική δημιοκρατία (η fast track ανάπτυξη) για να εξαθλιωθούν ακόμη περισσότερο οι δουλοπάροικοι της σύγχρονης φεουδαρχίας, το νεοταξικό ελληνικό κράτος φροντίζει για την πλήρη κινεζοποίησή του για να γίνουμε μετανάστες στην ίδια μας τη χώρα…
http://katoikoiiliou.blogspot.gr/2012/10/blog-post.html
http://katoikoiiliou.blogspot.gr/2012/11/1-2012.html
Αναρτήθηκε από sui generis στις 2:49 π.μ.
Συγκέντρωση διαμαρτυρίας ενάντια στα μεταλλεία χρυσού
Αναρτήθηκε από sui generis στις 6:42 π.μ.
http://vimeo.com/53942310
Αναρτήθηκε από sui generis στις 3:22 π.μ.
Η ΧΡΥΣΟΦΟΡΑ FAST TRACK ΑΝΑΠΤΥΞΗ ΤΗΣ ΕΤΑΙΡΙΚΗΣ ΔΗΜιΟΚΡΑΤΙΑΣ
Ένα δυνατό μήνυμα με αποδέκτες, τόσο τις εταιρείες, όσο και την κυβέρνηση έστειλαν οι χιλιάδες διαδηλωτές που συμμετείχαν το Σάββατο 24 Νοεμβρίου στο συλλαλητήριο που πραγματοποιήθηκε στην Θεσσαλονίκη κατά των μεταλλείων χρυσού.
Οικογενειάρχες, φοιτητές, απλοί εργαζόμενοι, έφτασαν στην Θεσσαλονίκη από την Χαλκιδική, την Αλεξανδρούπολη και το Κιλκίς, περιοχές στις οποίες δρομολογούνται εδώ και καιρό οι επενδύσεις για μεταλλευτικές δραστηριότητες, φωνάζοντας όλοι μαζί, ένα βροντερό «όχι» στην καταστροφή του περιβάλλοντος τους. Η κίνηση για την διαδήλωση στην Θεσσαλονίκη δεν ήταν μόνο συμβολική γιατί όπως είπαν οι διαδηλωτές, οι βλαβερές επιπτώσεις από τα μεταλλεία της Χαλκιδικής και του Κιλκίς, αφορούν και το νομό Θεσσαλονίκης.
Στην διάρκεια της ενημερωτικής εκδήλωσης που πραγματοποιήθηκε στον Λευκό Πύργο, οι ομιλητές αναφέρθηκαν εκτενώς στις καταστροφικές συνέπειες που θα έχει για τον τόπο τους ένα έργο όπως τα χρυσωρυχεία. Όπως είπαν, ο υδροφόρος ορίζοντας θα καταστραφεί, ενώ όσο νερό απομείνει θα είναι μολυσμένο με κυάνιο, αρσενικό και βαρέα μέταλλα. Η γη θα γίνει ακατάλληλη για καλλιέργειες, καθώς η τοξική σκόνη από τα μεταλλεία, θα κάθεται επάνω σε φυτά, μολύνοντας τα. Ο τουρισμός θα καταστραφεί, κόσμος θα φύγει από την περιοχή. Υποστήριξαν ότι οι λίγες πρόσκαιρες θέσεις εργασίας που θα προσφέρουν τα μεταλλεία, θα κρατήσουν για λίγα χρόνια και μετά στην περιοχή δεν θα υπάρχει τίποτα που να κρατήσει τον κόσμο απασχολούμενο. Ο δικός μας «χρυσός», είναι η θάλασσα, ο καθαρός αέρας, τα δάση μας, ο τουρισμός και τα χωράφια μας, έλεγε ο κόσμος που δήλωνε αποφασισμένος να συνεχίσει για όσο καιρό χρειαστεί τον αγώνα ενάντια στα μεταλλεία.
ΘΕΛΟΥΝ ΝΑ ΜΕΤΑΤΡΕΨΟΥΝ ΟΛΟΚΛΗΡΗ ΤΗΝ ΑΝΑΤΟΛΙΚΗ ΧΑΛΚΙΔΙΚΗ ΣΕ ΜΕΤΑΛΛΕΥΤΙΚΗ ΖΩΝΗ Η ΟΠΟΙΑ ΘΑ ΠΡΟΚΑΛΕΣΕΙ ΑΝΥΠΟΛΟΓΙΣΤΗ ΟΙΚΟΛΟΓΙΚΗ ΚΑΤΑΣΤΡΟΦΗ.
ΤΑ ΤΟΞΙΚΑ ΑΠΟΒΛΗΤΑ ΚΑΙ ΟΙ ΤΡΟΠΟΙ ΤΗΣ ΕΞΟΡΥΞΗΣ ΘΑ ΜΟΛΥΝΟΥΝ ΓΙΑ ΠΑΝΤΑ ΤΟΝ ΥΠΟΓΕΙΟ ΥΔΡΟΦΟΡΟ ΟΡΙΖΟΝΤΑ ΚΑΙ ΘΑ ΕΠΙΒΑΡΥΝΟΥΝ ΤΗΝ ΑΤΜΟΣΦΑΙΡΑ ΜΕ ΡΥΠΟΥΣ.
ΓΙΑ τους ΥΔΑΤΙΝΟΥΣ ΠΟΡΟΥΣ παραθέτουμε αυτολεξεί όσα επισημαίνει η πρόταση της εταιρείας «ΕΛΛΗΝΙΚΟΣ ΧΡΥΣΟΣ»
Οι Καναδοί μαζί με τα διάφορα ντόπια αρΠΑΧΤικά, μαζί με την μνημονιακή, συγκυβέρνηση που διαδέχθηκε αυτήν του “μεγάλου στοχαστή” ΓΑΠ,
«Ανάπτυξη, ανάπτυξη, ανάπτυξη» είναι η ιαχή που συνοδεύει τις εξαγγελίες για τα ορυχεία χρυσού, για τα μεταλλεία σε Φωκίδα και Φθιώτιδα, για τις ανεμογεννήτριες σε Λέσβο, Λήμνο, Μάνη, Κρήτη και αλλού, για τα εργοστάσια καύσης απορριμμάτων και ένα πλήθος άλλων εγκλημάτων που μας προσφέρονται ως αντίδοτο στην κρίση, που γεννήθηκε από την ίδια την ανάπτυξη. Τα ορυχεία χρυσού είναι τα πιο ακραία από όλα αυτά τα «αναπτυξιακά εγκλήματα», τόσο γιατί κανείς δεν επιχειρεί καν να αντικρούσει την καταστροφή που θα επιφέρουν, όσο και γιατί – όπως όλοι πια ξέρουν – κέρδος θα έχουν μόνο οι πολυεθνικές και βραχυπρόθεσμα μερικές εκατοντάδες εργαζόμενοι. Δεν είναι τυχαίο ότι ενώ η κομπίνα της σκανδαλώδους αγοραπωλησίας των μεταλλείων στη ΒΑ Χαλκιδική έγινε την περίοδο της ευμάρειας, τότε που δεν θα της έδιναν πολλοί σημασία, η υλοποίηση της κατασκευής των μεταλλείων προωθείται τώρα με την κρίση. Εδώ, ο εκβιασμός τίθεται ανοιχτά: ή θα αποδεχτούμε επιλογές άμεσα και ολοφάνερα καταστροφικές, ή δεν θα καταφέρουμε να επιβιώσουμε.
«Στην ουσία ήτανε μια σύμβαση μεταξύ δύο ιδιωτών, και διαμεσολάβησε για μια ώρα περίπου το ελληνικό δημόσιο, έτσι ώστε και εμείς να διασφαλιστούμε ότι αγοράζουμε κάτι συγκεκριμένο και με συγκεκριμένα βάρη, αλλά και το ελληνικό δημόσιο να διασφαλίσει τη συνέχεια της επένδυσης», λέει ο κ. Πέτρος Στρατουδάκης, Γενικός Διευθυντής της “Ελληνικός Χρυσός”.
Για την υπόθεση αυτή το 2008, η Ευρωπαϊκή Επιτροπή ζήτησε από την Ελλάδα εξηγήσεις. Για το ποσό της συναλλαγής και τη μέθοδο που αυτή έγινε, για το ότι η εταιρεία “Ελληνικός Χρυσός” απαλλάχτηκε από την υποχρέωση καταβολής φόρου μεταβίβασης, και για το ότι κατέβαλε μειωμένες δαπάνες δικηγόρων και συμβολαιογράφων.
“Αξίζει πιστεύω να επιβαρύνουμε μια περιοχή της τάξης του 0,4% για να μπορέσουμε να ζήσουμε. Δεν μπορούμε να ζήσουμε μόνο με το φυτό και με το δέντρο. Έχουμε εκατοντάδες εκατομμύρια δέντρα να ζήσουμε και ευτυχώς η περιοχή μας επαναλαμβάνω, είναι από τις πιο πράσινες περιοχές του τόπου μας», σημειώνει ο κ. Πάχτας. «Να τον αφήσουμε το χαλκό εκεί; Αν παράδειγμα, τα καλώδια στα σπίτια μας, ήταν ξύλινα, δεν θα κόβαμε δέντρα για να μεταφέρουμε το ρεύμα; Ούτε έχει καμία διαφορά», συμπληρώνει ο κ. Στρατουδάκης της «Ελληνικός Χρυσός».
Ο Γιώργος Καλύβας, χωμένος στην καρδιά του δάσους, μακριά από τα γραφεία των υπουργών όπου λαμβάνονται οι αποφάσεις που απειλούν να του αλλάξουν τη ζωή, αντιμετωπίζει την κατάσταση στωικά: «Πιστεύω ότι είναι κι ένας μεταμοντέρνος πόλεμος αυτός που γίνεται τοπικά εδώ, δηλαδή μια εισβολή με κεφάλαια και με νόμους, για να σε πάρουν τις πρώτες ύλες και να σε αφήσουν τη ρύπανση, τη μόλυνση, τα υποπροϊόντα», μας λέει. «Αυτό είναι ύβρη, για να θυμηθούμε και τους αρχαίους. Δεν θα υπάρχει επιστροφή».
δείτε στη ΝΕΤ την Tετάρτη 28 Νοεμβρίου 2012 στις 23:30 τον Εξάντα:
«ο χρυσός στα χρόνια της κρίσης και ο θησαυρός της Κασσάνδρας»
http://www.europarl.europa.eu/sides/getDoc.do?pubRef=-//EP//TEXT+TA+P7-TA-2010-0145+0+DOC+XML+V0//EL ευρωκοινοβούλιο για μεταλλευτικές δραστηριότητες
http://www.blog.gr/article_green.php?id=91443&category_id=29
http://antigoldgreece.wordpress.com/2008/12/14/eg_eu_court/
http://antigoldgreece.wordpress.com/2008/12/19/bobolas-koutras-timis/
http://antigoldgreece.wordpress.com/2012/10/05/paxtas-bobolas-hellasgold/
http://antigoldgreece.wordpress.com/2012/09/15/chryso-anaptyksiako-protypo/
http://antigoldgreece.wordpress.com/2012/10/04/exodiko-astynomiko/
http://olympia.gr/2010/03/23/%ce%bc%cf%80%cf%8c%ce%bc%cf%80%ce%bf%ce%bb%ce%b1%cf%82-goldman-sachs-%cf%84%ce%b1-%cf%83%cf%85%ce%bd%ce%b5%cf%84%ce%b1%ce%b9%cf%81%ce%ac%ce%ba%ce%b9%ce%b1-%cf%80%ce%bf%cf%85-%ce%bb%cf%85%ce%bc/
http://olympia.gr/2010/05/05/goldman-sachs-5/
http://piazzadelpopolo.blogspot.gr/2010/05/blog-post_3064.html αυγη Κυριακη 2/5/2010
http://news.radiobubble.gr/2012/11/blog-post_11.html
http://katalipsiesiea.blogspot.gr/2012/11/eldorado-gold.html
http://antigoldgreece.wordpress.com/2012/11/20/poreia2411-nogold/#more-19893
http://diaforos.blogspot.gr/2011/07/european-goldfields.html
http://www.pentapostagma.gr/2011/04/european-goldfields.html
http://logioshermes.blogspot.com/2011/04/european-goldfields.html
Αναρτήθηκε από sui generis στις 3:11 π.μ.

References: sui generis
sui generis
sui generis
sui generis
sui generis
sui generis
sui generis
sui generis